Publication: Magyar Közlöny
Issue: MK-2004-59 (Year: 2004, Number: 59)
Era: 2004-2010
Section: a 132/2004. (IV. 29.) Korm. rendelethez
Paragraph Index: 1420

1. Bevezetés Az A)—B) fejezetek szerint vázolt kockázatértékelés elemei megkövetelik az emberi egészségre és a környezetre gyakorolt potenciális káros hatások vizsgálatát. A potenciális káros hatások azok a hatások, amelyek olyan betegséget okozhatnak, amely kórmegelõzése vagy kezelése nem hatásos, elõsegítik annak a létrejöttét, illetve a környezetben való terjesztését, ami a jelen lévõ szervezetekre vagy természetes populációkra káros hatást fejt ki, vagy azokat a káros hatásokat, amelyek a más szervezetnek történõ génátadásból erednek. A kockázatértékelés megköveteli, hogy ezeknek a potenciális káros hatásoknak a kockázatát minden tevékenység esetében megvizsgálják és e rendeletben meghatározott osztályba besorolják, figyelembe véve a tevékenység jellegét és nagyságrendjét az elõírt végsõ zárt rendszerû létesítmény meghatározásához. A géntechnológiával módosított mikroorganizmus zárt rendszerû felhasználásából, illetve felépítésébõl származó kockázat fokát az emberi egészségre és a környezetre gyakorolt potenciális káros hatások súlyosságának vizsgálatával határozzák meg, a hatások kialakulásának valószínûségével együtt. A kockázatértékelés vizsgálja a zárt rendszerû létesítmény esetében az embereknek vagy a környezetnek a tevékenység alatt, vagy a géntechnológiával módosított mikroorganizmus véletlen kijutása esetén a géntechnológiával módosított mikroorganizmusnak való kitettségét. A kockázatértékelés által meghatározott besorolási szint a 2. számú melléklet szerint állapítja meg a géntechnológiával módosított mikroorganizmusokkal foglalkozó tevékenységek elszigetelési elõírásait.

Source: https://magyarkozlony.hu/hivatalos-lapok/f874aef6ac98f631e936323bcf23be9d6c4c29a9/dokumentumok/cd75894b396d7efd9c7cb38c12dd4511f0183ee4/letoltes